Сёння ўдзень да студэнта БДУ Антона Сурапіна прыйшлі супрацоўнікі КДБ. Іх цікавіла размяшчэнне на сайце bnp.by здымкаў мядзведзікаў, якіх кідалі з самалёта шведы. Менавіта на гэтым рэсурсе 4 ліпеня былі ўпершыню апублікаваныя здымкі шведскіх мядзведзікаў.Пасля ператрусу Антона забралі з сабой. Доўга сябры і родныя не маглі дазнацца, што з Сурапіным. Толькі вечарам следчы патэлефанаваў маці хлопца. Было сказана, што Сурапін затрыманы на трое сутак. Будзе высвятляцца датычнасць студэнта да мядзведзяў.Раней швед-арганізатар медзведзіроўкі заявіў у інтэрв’ю Нашай Нівешто яны свядома не прыцягвалі беларусаў да сваёй акцыі, каб не падстаўляць іх пад удар. 